Author: sulik
Company: ÚV SR

Doložka finančných, ekonomických, environmentálnych vplyvov 
a vplyvov na zamestnanosť

1. Návrh zákona zakladá nároky na štátny rozpočet, rozpočty obcí alebo rozpočty vyšších územných celkov, ktorý je však bližšie nešpecifikovateľný.  Výška náhrady škody bude obdobne ako pri platnom zákone  závisieť od toho, v akom rozsahu orgány verejnej moci svojim rozhodovaním porušujú zákony, alebo nesprávne postupujú a akú škodu týmto konaním spôsobia. 
		
		Rozsah vyplatených peňažných prostriedkov ako odškodnenia za vydanie nezákonných rozhodnutia alebo nesprávny úradný postup v  rezorte spravodlivosti v období od 1. 1. 1999 do 31. 8. 2001 bol nasledovný: 
–	v roku 1999 bola vyplatená suma 536 921, 60 Sk, 
–	v roku 2000 bolo vyplatených 191 290 Sk,
–	v období od 1. 1. 2001 do 31. 8. 2001 bola vyplatená suma 138 093,40 Sk.
      Celkovo bola v období od 1.1. 1999 do 31.8. 2001 vyplatená suma 866 305 Sk.
	V roku 2002 vyplatilo ministerstvo náhradu škody v súvislosti s nálezmi ústavného súdu Slovenskej republiky vo výške 4 916 000 Sk a v súvislosti s rozhodnutiami Európskeho súdu pre ľudské práva sumu vo výške 1 405 000 Sk.

Ministerstvo životného prostredia Slovenskej republiky v danej súvislosti ku dňu 10. 10. 2001 vyplatilo 2 071 810,10 Sk. V prebiehajúcich súdnych sporoch je žalobcami uplatňovaná škoda voči Ministerstvu životného prostredia vo výške           3 318 459,- Sk za majetkovú a 12 000 000, - Sk za nemajetkovú ujmu. Ku vyššie uvedenému dátumu boli tomuto ministerstvu doručené návrhy na predbežné prejednanie nároku na náhradu škody spolu v uplatnenej výške 2 043 223,- Sk.

Protimonopolný úrad Slovenskej republiky na základe „Dohody o nároku na náhradu škody podľa § 11 zákona č. 58/1969 Zb. o zodpovednosti za škodu spôsobenú rozhodnutím štátu alebo jeho nesprávnym úradným postupom“ zo dňa   9. marca 2000 uhradil Západoslovenským energetickým závodom, š. p. Bratislava celkovú finančnú čiastku vo výške 460 274,- Sk.

Odbory sociálnych vecí krajských a okresných úradov v Slovenskej republiky podľa vyjadrenia Ministerstva sociálnych vecí a rodiny vyplatili za obdobie  rokov 1999 až prvý polrok 2001 na náhradách škody podľa platného zákona                        o zodpovednosti za škodu celkovú sumu vo výške 440 300 Sk.

Ministerstvo vnútra Slovenskej republiky vyplatilo v priebehu rokov 1999, 2000 a prvého polroku 2001 náhradu škody z titulu nezákonného rozhodnutia alebo nesprávneho úradného postupu podľa platného zákona o zodpovednosti za škodu sumu vo výške 6 075 000 Sk.

Úrad geodézie kartografie a katastra Slovenskej republiky eviduje žiadosti o náhradu škody v zmysle teraz platného zákona č. 58/1969 Zb. za vyše jednej miliardy Sk. Škodu vo výške cca 25 miliónov Sk už štát musel uhradiť z titulu prehratého sporu na Okresnom súde v Žiline a teraz je povinný zaplatiť na základe rozsudku Okresného súdu v Košiciach sumu ďalších cca 25 miliónov Sk a v zmysle rozsudku Okresného súdu Bratislava III 440 miliónov Sk. Tieto rozsudky ešte nenadobudli právoplatnosť. 

2.	Návrh zákona je v súlade s prioritami a cieľmi hospodárskej politiky.

3.	Návrh zákona nemá vplyv na životné prostredie.

4.	Návrh zákona neovplyvní zamestnanosť a nevyžiada si zvýšenie počtu zamestnancov.